מדרש יונתי 
שאלו על לב ירושלים; שאלוה לשלומה -; אבנים בלב ירושלים; כיכר השוק הומה.; בשקרים ועוול מתעטפת; לרגל מלאכת החומה; אך מבעד לצעיף נשקפת; עירנו עירומה.; שלא רודפת צדק צדק; לא רוצה שלום; כי אין שלום בלי צדק; - רק למה באנו הלום?; - החלמנו חלום?; - הניקץ היום?; יונתי שוב בחגווי הסלע; מרטט הנץ מעל -; ובסתר מדרגה לבלע; נפער פי הנפתל; זה - ארצות הים מאחורינו; אנחנו תשוקתם.; זה - הארצות שמסביבנו; אנחנו זימרתם.; זו - אותה השיירה בדרך; הפונה לים.; דולק בעקבותיה מלך; מרוח בדם,; מידבר, חייתו - גם,; עלינו הם כולם.; איך ירושלים מתיפייפת; ורוקדת ברבים -; משתתפת בטח משתפשפת; עוטיה על עדרים.; שאלו בפילפולי שריה; לא שיעור ולא קומה; רק גפרור חסר בין חצריה; וכל חצר הומה.; וכבר היינו בתנור,; עכשיו על המחבת.; מתפמפמים כבוד שכור,; - מתפצפצים מעט,; - נשרפים כמעט,; - נצרפים לאט.; מה לך כל כך נמרץ שלוח; להתגרד על הסכין?; די כבר תן גם לסכין לנוח -; כן, רד מהסכין.; ושמיטה כהלכה אתה כבר יודע לעשות; שאתה רץ לקחת עוד ועוד אדמות?; בספק מרמה, בחשד גזל, בחסות חשיכה; בחסינות מושל? הזו גאולה? הזה כבודה?; כגנב במחתרת יהודה?; ולמי תמכור את "שדך" בשנת שמיטה; או אולי תתאסלם או תתנצר לשנה?; ולפני מי תיתמם שביעית אחר שביעית; בעוד האדמה אשר תחתיך כשפחה נשבית?; בעיני מי זה מוצא חן? אדמה אתה לוקח -; גאולה לא נותן. או אולי אצבעותיך; הדוקות מאוד מאוד מאוד מאוד מאוד -; מאומנות להרפות? מיומנות לשחרר?; מתורגלות לשמוט?; הוא מאמא מאמא אדמה; הו מאמא אדמה.; הוא מאמא מאמא אדמה,; - אדמה אדמתי!; - עד מותי!; עד מה אדמ- תי.; אל תעוררו ואל תעירו; שנאה שלא תחפץ.; רק תצא אותה כבר לא יחזירו; לא רב לא שר לא שץ.; מישהו עוד יתעורר עלינו; כמקיץ מחלומו:; נימחה אנחנו ושללינו; נשקע בתהומו.; לו רק הראיני את מראיך,; השמיעני קולך.; אמת וצדק בשעריך,; - זה נאווה מראך!; - זה ערב קולך!; - חן בעיני דודך!; 